SET สัปดาห์นี้ Sideways จับตาประชุมเฟดจ่อเร่งขึ้นดอกเบี้ย-กลยุทธ์ลงทุนถือหุ้น 50%
โนมูระฯ” ชี้ SET สัปดาห์นี้ Sideways  จับตาประชุมเฟดจ่อขึ้นดอกเบี้ย 14-15 มิ.ย.นี้ กลยุทธ์ลงทุนถือหุ้น 50% เน้น 3 กลุ่ม“บาทอ่อน-เทคฯ-เปิดเมือง ชู BDMS,TIPH,BLA เด่นสุด
โนมูระฯ” ชี้ SET สัปดาห์นี้ Sideways จับตาประชุมเฟดจ่อเร่งขึ้นดอกเบี้ย 14-15 มิ.ย.นี้ กลยุทธ์ลงทุนถือหุ้น 50% ชู BDMS,TIPH,BLA เด่นสุด
14 มิ.ย. 2565

“ข่าวหุ้นธุรกิจออนไลน์” รวบรวมกลยุทธ์ลงทุนในสัปดาห์นี้ (13-17 มิ.ย.2565) จากบทวิเคราะห์บล.โนมูระ พัฒนสิน โดยระบุว่า สัปดาห์นี้ตลาดหุ้น Sideways Down โดยมีแนว 1,650-1,655 จุด ส่วนแนวรับ 1,604-1,593 จุด โดยวันที่ 14-15 มิ.ย. ตลาดคาด Fed จะประกาศขึ้นดอกเบี้ยนโยบาย 50bps และปรับขึ้นอีก 50bps ในรอบประชุม 26-27ก.ค. ขณะที่เริ่มมีมุมมองการปรับอีก 50 bps (เดิม 25 bps) 20-21 ก.ย. มากขึ้น ซึ่งกรณีดังกล่าวจะสอดคล้องกับ Nomura ที่คาดจะขึ้น 50bps 3 ครั้งในรอบ มิ.ย. ก.ค.และ ก.ย.
ส่วนวันที่ 16 มิ.ย. ติดตามการประชุม BoE Nomura คาดว่า BoE จะขึ้นดอกเบี้ย 25 bp ในเดือน มิ.ย. ส.ค. และ พ.ย.2565 จนปลายทางดอกเบี้ยอยู่ที่ 1.75% และวันที่ 17 มิ.ย.2565 ติดตามการประชุม BoJ Nomura คาดคงดอกเบี้ย
ด้านการเมืองในประเทศ 6 พรรคฝ่ายค้าน จะยื่นขอเปิดอภิปรายไม่ไว้วางใจ 15 มิ.ย. นี้ หลังยื่นญัตติ นายกฯจะไม่สามารถยุบสภาได้ และเป็นกระบวนการที่ไปพร้อมการพิจารณากฎหมายลูกเลือกตั้ง หากนายกฯ ไม่ได้รับความไว้วางใจ ก่อนกฎหมายลูกเลือกตั้งมีผลอาจจะส่งผลให้การเลือกตั้งมีความไม่แน่นอนเพิ่มขึ้น และติดตามการนำเสนอมาตรการผ่อนคลายต่างๆ 17 มิ.ย. จะมีการเสนอเรื่องยกเลิก Thailand Pass สำหรับชาวต่างชาติและการถอดแมสก์ในที่โล่ง บวกต่อรพ. แต่โอกาสผ่อนคลายตรวจ ATK ลบต่อกลุ่มเวชภัณฑ์ ส่วนสัปดาห์หน้าติดตามยอดขายรถยนต์เดือน พ.ค.2565 เทียบประคาดการณ์ 6.3 หมื่นคัน
นอกจากนี้ FTSE Rebalance  มีผล 17มิ.ย. นี้ โดยให้น้ำหนักหุ้นไทยใน FTSE All World Index ทรง 0.2742% เป็น Outflow -42ล้านเหรียญฯ ไม่มีหุ้นไทยเข้า-ออกใหม่ แต่ PTT, CPALL,SCC, AOT, BDMS, ADVANC, KBANK ถูกลด -4.2 ถึง –1.8ล้านเหรียญฯ ต่อตัว
กลยุทธ์การลงทุน : ถือหุ้น 50% ประเมิน SET ผันผวนเพิ่มขึ้น แรงกดจากเงินเฟ้อที่เร่งตามราคาน้ำมันและอาหาร กระทบกำลังซื้อ เป็นความเสี่ยงต่อกำไรตลาด และ Equity Risk Premium ที่แคบลง จากการเร่งดึงสภาพคล่องของประเทศพัฒนาแล้วไวขึ้น รวมถึงไทย จุดที่พิจารณารอคือ รับ SET บริเวณ 1,610-1,590 จุด 1,550-1,580 จุด หรือมีประเด็นบวกระลอกใหม่หนุน
ระยะสั้นมองตัวเลือกหุ้นได้ประโยชน์เงินบาทอ่อนค่า (SAPPE, KCE, ASIAN, GFPT, MEGA, CPF) หุ้นที่มีเกราะป้องกันเงินเฟ้อ(BH, BDMS, TIPH, BLA, BCP, TOP) Reopening ที่ยัง Laggard หรือฟื้นเร็วกว่าคาด (CPN, CRC, MAKRO, BEM, KTC, ILM, JUBILE, SABINA) และหุ้นเทคฯ/เติบโตที่มีพื้นฐานแกร่ง (JMT, JMART, KCE, BE8, BBIK, INSET, CHAYO, TIDLOR,BFIT)
ส่วนหุ้นเด่นสัปดาห์นี้ : แนะนำ BDMS,TIPH,BLA โดย BDMS ราคาเป้าหมาย 29.3 บาท ชูหุ้น Defensive ที่ลุ้น Upside ผู้ป่วยระยะถัดไปดีกว่าคาดได้ ส่วนTIPH ราคาเป้าหมาย 83 บาท  ผลประกอบการผ่านจุดต่ำสุด และลุ้นจิตวิทยาบวกดอกเบี้ยขาขึ้น และ BLA ราคาเป้าหมาย 45บาท ลุ้นกำไรฟื้นตัวช่วงถัดไป และเป็นหุ้นเด่นในธีมดอกเบี้ยขาขึ้น